# EDGE

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

EDGE או Enhanced Data for Global Evolution היא טכנולוגיה להעלאת קצבי העברת הנתונים ברשתות טלפוניה סלולרית מסוג GSM. היא מביאה רשתות אלו לניצול כמעט מירבי של המערכות הקיימות. טכנולוגיה זו מאפשרת לתת שירותים רבים שנחשבים כשרותי "דור שלישי" כגון צפייה בוידאו. בישראל מופעלת רשת כזו על ידי חברת סלקום שממצבת אותה כרשת "דור שלישי".

רשת ה-GSM היוותה בסיס לפיתוח רשת בעלת יכולת העברת נתונים בקצב גבוה. הפיתוח נעשה בשני שלבים. בשלב הראשון פותחה הרשת להעברת נתונים בשיטת "חבילות מידע" (Packets), שיטה הנקראת GPRS. שיטה זו זהה לשיטה עליה מבוססת רשת האינטרנט.

לשיטת ה-GPRS יש יכולת להעביר נתונים בקצבים גבוהים, בהתאם לרמת הקליטה של המכשיר הסלולארי. המתכננים שמרו על איפנון בשיטת GMSK, שבה כל תו שווה ערך לביט אחד , ושינוי הקצב נקבע לפי שיטת הקידוד כלהלן:

          Coding Scheme-1   8 Kbps
         Coding Scheme-2   12 Kbps
       Coding Scheme-3   14.4 Kbps
         Coding Scheme-4   20 Kbps

בשלב השני, נוספו עוד כתשע שיטות קידוד, אך קפיצת המדרגה הייתה שינוי שיטת האיפנון ל8PSK, אשר בה כל תו שווה ערך לשלושה ביטים, דבר שהגדיל את מהירות השידור פי 3 באופן תיאורטי. להלן שיטות הקידוד והאיפנון במקביל לקצב השידור:

       Modulation Coding Scheme-1   GMSK   8.4  Kbps
       Modulation Coding Scheme-2   GMSK   11.2 Kbps
       Modulation Coding Scheme-3   GMSK   14.8 Kbps
       Modulation Coding Scheme-4   GMSK   17.6 Kbps
       Modulation Coding Scheme-5   8PSK   22.4 Kbps
       Modulation Coding Scheme-6   8PSK   29.6 Kbps
       Modulation Coding Scheme-7   8PSK   44.8 Kbps
       Modulation Coding Scheme-8   8PSK   54.4 Kbps
       Modulation Coding Scheme-9   8PSK   59.2 Kbps

מעצם היות הרשת מבוססת על "חבילות מידע", ניתן היה לפתח מנגנון יתירות מתוספת (Incremental Redundancy). לפי מנגנון זה לכל חבילת מידע שנשלחת, צריך לקבל אישור על קבלתה. במקרה שלא התקבל אישור, החבילה תישלח בשנית על ידי קידוד או איפנון אחר. שיטת היתירות שומרת על קצב שידור גבוה גם בתנאים לא אופטימלים ובסביבה של הפרעות.

כיום, שוקדים רבים מתומכי הטכנולוגיה בשיפור קצב השידור והחסינות לרעש של השיטה. אחת מדרכי השיפור היא הוספת גמישות למערכת, כך שתוכל לתמוך בשילובן של מספר שיטות קידוד ללא הגבלה.

מקור: http://he.wikipedia.org../../../e/d/g/EDGE_6563.html

קטגוריה: טלפונים סלולריים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Suomi
- Français
- Bahasa Indonesia
- Íslenska
- Italiano
- Nederlands
- Norsk (bokmål)
- Polski
- Português
- Русский
- Slovenčina
- Slovenščina
- Svenska
- 中文